CELEX: 52016PC0456
Language: bg
Date: 2016-07-12
Title: Предложение за РЕШЕНИЕ НА СЪВЕТА относно предложение за изготвяне на списък на Енергийната общност с енергийни инфраструктурни проекти

ЕВРОПЕЙСКА КОМИСИЯ
            Брюксел, 12.7.2016
            COM(2016) 456 final
            2016/0213(NLE)
            Предложение за
            РЕШЕНИЕ НА СЪВЕТА
            относно предложение за изготвяне на списък на Енергийната общност с енергийни инфраструктурни проекти
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               На 16 октомври 2015 г. Съветът на министрите на Енергийната общност прие решение относно прилагането на Регламент (ЕС) № 347/2013 на Европейския парламент и на Съвета относно указания за трансевропейската енергийна инфраструктура
                  1
               . Целта на тази мярка бе да се създаде правна рамка за подреждане по важност на ключовите енергийни инфраструктурни проекти между договарящи се страни и между договарящи страни и държави — членки на ЕС.
            
            
            
               Регламент (ЕС) № 347/2013, възприет в Енергийната общност, установява всеобхватна рамка за рационализиране на процедурите по издаване на разрешения, регулиране и разпределяне на разходите в договарящите се страни. Съгласно него се изисква също така, при спазване на няколко критерии, с решение на Съвета на министрите да се изготви съгласно дял III от Договора за създаване на Енергийна общност списък с приоритетни инфраструктурни проекти, наречен „Проекти от интерес за Енергийната общност (ПИЕО)“. Крайният срок за транспонирането на основните разпоредби на регламента и крайният срок за изготвяне на списъка ПИЕО е 31 декември 2016 г.
            
            
            
               Проектите в списъка в приложение 2 бяха представени от организаторите на проекти и подложени на публична консултация от Секретариата
                  2
                на Енергийната общност.  Списъкът е в процес на разглеждане от институциите на Енергийната общност, както е предвидено в регламента. Комисията редовно информира Съвета как протича този процес. Комисията ще предложи окончателната позиция на Европейския съюз относно решението на Съвета на министрите, с което се приема списъкът с проекти от интерес за Енергийната общност в хода на подготовката за срещата на Съвета на министрите в Сараево на 14 октомври 2016 година.
            
            
            
               Регламент (ЕС) № 347/2013 позволява разпоредбите на регламента да се прилагат за проекти от взаимен интерес (ПВИ). Това са проекти, които ползват две съседни държави (договаряща се страна, от една страна, и държава членка, от друга), но нямат правен статут на проект от интерес за Енергийната общност. Същевременно тези проекти са подкрепяни от съответните договарящи се страни и държави членки. По отношение на подобни проекти и в допълнение към предложението за правно обвързващо решение относно ПИЕО, Комисията предлага ЕС да излезе с предложение Съветът на министрите на Енергийната общност да издаде препоръка, която да подейства като политически тласък, и да предприеме всички необходими законодателни мерки за постигане на напредък при осъществяването на ПВИ. 
            
            
               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
            
               Съгласно член 7, параграф 5, буква а) от Решение на Съвета на министрите относно изпълнението на Регламент (ЕС) № 347/2013
                  3
                Съветът на министрите съставя списъка с проекти от интерес за Енергийната общност чрез решение съгласно дял III от Договора за създаване на Енергийна общност. 
            
            
            
               Съгласно член 82 от Договора за създаване на Енергийна общност Съветът на министрите взема мерки съгласно дял III по предложение на някоя от страните или на секретариата. Комисията предлага да представи от името на Европейския съюз предложение до Съвета на министрите на Енергийната общност.
            
            
            
               Необходимо е позицията на Европейския съюз по отношение на решението на Съвета на министрите да бъде установена съгласно член 218, параграф 9 от Договора за функционирането на Европейския съюз и в съответствие с разпоредбите на Решение 2006/500/ЕО на Съвета от 29 май 2006 г. за сключване от страна на Европейската общност на Договора за създаване на Енергийна общност. 
            
            
            
               В съответствие с член 76 от Договора за създаване на Енергийна общност препоръката на Съвета на министрите няма правно обвързващ характер и следователно попада извън обхвата на член 218, параграф 9 от ДФЕС. Текстът на препоръката е приложен към настоящото решение за информация.  
            
            
            
               Съгласно процедурния акт относно работата на Съвета на министрите
                  4
                документи се представят два месеца преди срещата на Съвета на министрите, т.е. до 13 август 2016 г. 
            
         
         
            
               3.КОНСУЛТАЦИИ СЪС ЗАИНТЕРЕСОВАНИТЕ СТРАНИ
            
            
               В съответствие с разпоредбите на приетия регламент бяха създадени две работни групи, които да подготвят списъка на ПИЕО. Проектите, представени от организаторите на проекти бяха обсъдени в рамките на публична консултация, организирана от секретариата на Енергийната общност на 2 май 2016 г. В хода на 2016 г. проектите бяха оценени по отношение на тяхната допустимост за статут на ПИЕО и ПВИ. Бе направен анализ на разходите и ползите за всеки проект, завършил с класирането на проектите според конкретни резултати според степента на изпълнение на критериите. При завършването на процеса, предвиден за края на септември 2016 г., групите ще представят с единодушие проект на предварителен списък на ПИЕО на органа, приемащ решенията, който е Постоянната група на високо равнище (ПГВР) на Енергийната общност. След положително становище от Регулаторния съвет на Енергийната общност, окончателният предварителен списък на ПИЕО ще бъде представен за одобрение на органа, приемащ решенията, на заседанието на 13 октомври 2016 г. Окончателният списък на Енергийната общност ще бъде представен на Съвета на министрите за решение на 14 октомври 2016 г. 
            
            
               4.ОТРАЖЕНИЕ ВЪРХУ БЮДЖЕТА
            
            
               Не е приложимо.
            
            
               2016/0213 (NLE)
            
            
               Предложение за
            
            
               РЕШЕНИЕ НА СЪВЕТА
            
            
               относно предложение за изготвяне на списък на Енергийната общност с енергийни инфраструктурни проекти
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 194 и член 218, параграф 9 от него,
            
            
               като взе предвид Решение 2006/500/ЕО на Съвета от 29 май 2006 година за сключване от страна на Европейската общност на Договора за създаване на Енергийна общност
                  5
               , и по-специално членове 4 и 5 от него,
            
            
               като взе предвид предложението на Европейската комисия,
            
            
               като има предвид, че:
            
            
               (1)С Решение на Съвета на министрите на Енергийната общност
                  6
                относно прилагането на Регламент (ЕС) № 347/2013 на Европейския парламент и на Съвета относно указания за трансевропейската енергийна инфраструктура се създава процедура за изготвяне на списък с проекти от интерес за Енергийната общност и се дава възможност разпоредбите на регламента да се прилагат и към проекти от взаимен интерес на доброволна основа.
            
            
               (2)Европейският съюз следва да направи предложение за изготвянето на такъв списък в съответствие с дял III и член 82 от Договора за създаване на Енергийна общност.
            
            
               (3)Приложението към предложението, посочено в предходното съображение, и състоящо се от окончателния списък с проекти към предложението, може да бъде съставено едва на по-късен етап — след приключване на оценката на различните предложени проекти. Поради това в настоящото решение следва да се изброят всички проекти, от които Комисията може да избере тези, които по-късно да бъдат включени в списъка. 
            
            
               ПРИЕ НАСТОЯЩОТО РЕШЕНИЕ: 
            
            
               Член 1
            
            
               Предложението на Европейския съюз за текста на решението на Съвета на министрите на Енергийната общност относно изготвянето на списък с проекти от интерес за Енергийната общност се съдържа в приложение 1 към настоящото решение.
            
            
               Член 2
            
         
         
            
            
               Приложението към предложението, посочено в член 1, съдържа проектите, включени в приложение 2 към настоящото решение. Приложение 2 се състои от проектите, представени за оценка и окончателно решение, съгласно Решение 2015/09/MC-EnC на Съвета на министрите на Енергийната общност за прилагането на Регламент 347/2013 относно насоките за трансевропейската енергийна инфраструктура. 
            
            
               От името на Европейския съюз Комисията може да изрази подкрепа за това някои от проектите в приложение 2 да бъдат включени в окончателния списък, при условие че отговарят на критериите в Решение 2015/09/MC-EnC на Съвета на министрите. Проектите могат да бъдат избрани само сред посочените в приложение 2. 
            
            
               Член 3
            
            
               Настоящото решение влиза в сила в деня на приемането му.
            
            
               Член 4
            
            
               Адресат на настоящото решение е Комисията.
            
            
               Съставено в Брюксел на  година.
            
            
               
                     За Съвета
               
               
                     Председател
               
            
         
         
            
                  
                     (1)
                  D/2015/09/MC-EnC
               
               
                  
                     (2)
                  https://www.energy-community.org/portal/page/portal/ENC_HOME/SECRETARIAT/Consultation/2016_PROJECTS
               
               
                  
                     (3)
                  D/2015/09/MC-EnC
               
               
                  
                     (4)
                  Процедурен акт 2006/01/MC-EnC — Вътрешен процедурен правилник на Съвета на министрите на Енергийната общност
               
               
                  
                     (5)
                  ОВ L 198, 20.7.2006 г., стр. 15.
               
               
                  
                     (6)
                  D/2015/09/MC-EnC
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел, 12.7.2016
            COM(2016) 456 final
            ПРИЛОЖЕНИЕ
            към
            Предложението за решение на Съвета
            относно предложение за изготвяне на списък на Енергийната общност с енергийни инфраструктурни проекти
            
               
         
         
            
               ПРИЛОЖЕНИЕ
            
            
               към
            
            
               Предложението за решение на Съвета
            
            
               относно предложение за изготвяне на списък на Енергийната общност с енергийни инфраструктурни проекти
            
            
            
               ОБЯСНИТЕЛЕН МЕМОРАНДУМ 
            
            
            
            
               1. Въведение
            
            
            
               На 16 октомври 2015 г. Съветът на министрите на Енергийната общност прие решение относно прилагането на Регламент (ЕС) № 347/2013 на Европейския парламент и на Съвета относно указания за трансевропейската енергийна инфраструктура
                  1
               . Целта на тази мярка бе да се създаде правна рамка за подреждане по важност на ключовите енергийни инфраструктурни проекти между договарящи се страни и между договарящи се страни и държави — членки на ЕС.
            
            
            
               Регламент (ЕС) № 347/2013, приет в рамките на Енергийната общност, установява всеобхватна рамка за рационализиране на процедурите по издаване на разрешения, регулиране и разпределяне на разходите в договарящите се страни. Съгласно него се изисква също така, при спазване на няколко критерии, с решение на Съвета на министрите да се изготви съгласно дял III от Договора за създаване на Енергийна общност списък с приоритетни инфраструктурни проекти, наречен „Проекти от интерес за Енергийната общност (ПИЕО)“. Крайният срок за транспонирането на основните разпоредби на регламента и крайният срок за изготвяне на списъка ПИЕО е 31 декември 2016 г. 
            
            
            
               В съответствие с разпоредбите на Регламент (ЕС) № 347/2013, приет в рамките на Енергийната общност, бяха създадени две работни групи, които да подготвят списъка на ПИЕО. Проектите, представени от организаторите на проекти бяха обсъдени в рамките на публична консултация, организирана от секретариата на Енергийната общност на 2 май 2016 г. В хода на 2016 г. проектите бяха оценени по отношение на тяхната допустимост за статут на ПИЕО. Бе направен анализ на разходите и ползите за всеки проект, завършил с класирането на проектите според конкретни резултати според степента на изпълнение на критериите. В края на процеса, при единодушие, следва да бъде представен проект на предварителен списък на ПИЕО на органа, приемащ решения — Постоянната група на високо равнище (ПГВР) на Енергийната общност. След положително становище от Регулаторния съвет на Енергийната общност окончателният предварителен списък на ПИЕО трябва да получи одобрението на органа, приемащ решенията. 
            
            
            
               Приложението със съответния списък с проекти ще бъде изготвено след приключването на процес за вземане на решение, съгласно описаното по-горе. 
            
            
            
               2. Правно основание за предложението
            
         
         
            
            
               Съгласно член 82 от Договора Съветът на министрите взема мерки съгласно дял III по предложение на някоя от страните или на Секретариата. Комисията представя от името на Европейския съюз предложение до Съвета на министрите на Енергийната общност.
            
            
            
               Съгласно член 7, параграф 5, буква а) от решението Съветът на министрите съставя списъка с проекти от интерес за Енергийната общност чрез решение съгласно дял III от Договора. 
            
            
            
            
               
            
               Предложение на Европейски съюз за
            
            
            
               РЕШЕНИЕ НА
               СЪВЕТА НА МИНИСТРИТЕ НА ЕНЕРГИЙНАТА ОБЩНОСТ
            
            
               за изготвяне на списъка с проекти от интерес за Енергийната общност („списък на Енергийната общност“)
            
            
            
               СЪВЕТЪТ НА МИНИСТРИТЕ НА ЕНЕРГИЙНАТА ОБЩНОСТ,
            
            
            
               като взе предвид Договора за създаване на Енергийна общност (наричан по-долу „Договора“) и по-специално членове 2, 26, 27 и  82 от него,
            
            
            
               Като взе предвид решението на Съвета на министрите на Енергийната общност D/2015/09/MC-EnC относно прилагането на Регламент (ЕС) № 347/2013 на Европейския парламент и на Съвета относно указания за трансевропейската енергийна инфраструктура, и по-специално член 3, параграф 4 от посочения регламент, възприет в рамките на Енергийната общност.
            
            
            
               като взе предвид предложението на Европейския съюз,
            
            
         
         
            
               като има предвид, че:
            
            
            
               1)
                     На 16 октомври 2015 г. Съветът на министрите на Енергийната общност прие решение
                  2
                относно прилагането на Регламент (ЕС) № 347/2013 на Европейския парламент и на Съвета относно указания за трансевропейската енергийна инфраструктура.
            
            
            
               2)
                     По силата на член 82 от Договора мерки се предлагат от някоя от страните или от Секретариата.
            
            
            
               3)
                     Проектите, предложени за включване в списъка с проекти от интерес за Енергийната общност (ПИЕО), бяха оценени от групите и отговарят на критериите, определени в регламента.
            
            
            
               4)
                     Предварителният списък на ПИЕО бе одобрен от групите на срещи на техническо равнище. След положителното становище на Регулаторния съвет на Енергийната общност (РСЕО) относно последователното прилагане на критериите за оценка и на анализа на разходите и ползите, предложеният списък бе обсъден и одобрен на [XX] заседание на Постоянната група на високо равнище (ПГВР) на Енергийната общност на [XX.XX] 2016 г. и настоящото решение бе финализирано и одобрено от ПГВР, които в случая играе ролята на орган, приемащ решенията.
            
            
            
               5)
                     По отношение на проектите, предложени за включване в списъка на Енергийната общност, бяха проведени консултации с организации, представляващи съответни заинтересовани страни, включително производители, оператори на разпределителни системи, доставчици, потребителски организации и организации за защита на околната среда.
            
            
            
               6)
                     Включването на списъка на ПИЕО не засяга резултатите от съответната оценка за въздействие на околната среда и процедурата за издаване на разрешително. Съгласно член 5, параграф 8 от приетия регламент, проект, който не отговаря на нормативната уредба на Енергийната общност може да бъде изваден от списъка на Енергийната общност. Реализацията на ПИЕО, включително тяхното съответствие с нормативната уредба Енергийната общност, следва да се наблюдава в съответствие с член 5 от горепосочения регламент.
            
            
            
               7)
                     Съгласно член 3, параграф 4, втора алинея от приетия регламент, списъкът на Енергийната общност се изготвя на всеки две години с решение съгласно дял III от Договора.
            
            
            
            
            
               ПРИЕ НАСТОЯЩОТО РЕШЕНИЕ: 
            
            
         
         
            
            
               Член 1
            
            
               Приема се списъкът с ПИЕО съгласно с приложението към настоящото решение.
            
            
            
               Член 2
            
            
            
            
               Настоящото решение влиза в сила в деня на приемането му.
            
            
            
               Адресати на настоящото решение са Страните, сключили Договора за Енергийната общност, Мисията на временната администрация на Обединените нации в Косово и държавите членки, посочени в член 27 от Договора за създаване на Енергийна общност. 
            
            
            
            
            
            
               Съставено в … на … 2016 година.
            
            
            
                  
                     
                     
                     
                     
                     
                     
                     За Съвета на министрите
            
            
                  
                     
                     
                     
                     
                     
                     
                     
                     
                     
                     
                     
                     
                     
                     Председател
            
            
               
            
         
         
            
                  
                     (1)
                  D/2015/09/MC-EnC
               
               
                  
                     (2)
                  Решение D/2009/2015/MC-EnC
               
            
      
    ---documentbreak--- NA ---documentbreak--- 
      
         
               ЕВРОПЕЙСКА КОМИСИЯ
            Брюксел, 12.7.2016
            COM(2016) 456 final
            ПРИЛОЖЕНИЕ
            към
            Предложението за решение на Съвета
            относно предложение за изготвяне на списък на Енергийната общност с енергийни инфраструктурни проекти
            
               
         
         
            
               ПРИЛОЖЕНИЕ
            
            
               към
            
            
               Предложението за решение на Съвета
            
            
               относно предложение за изготвяне на списък на Енергийната общност с енергийни инфраструктурни проекти
            
            
            
               Списък на проекти, представени от организатори съгласно Решение 2015/09/MC-EnC на Съвета на министрите на Енергийната общност относно прилагането на Регламент № 347/2013 относно указания за трансевропейската енергийна инфраструктура
            
            
            
               ПРИРОДЕН ГАЗ (17 проекта): 
            
            
            
               Проекти от интерес за Енергийната общност (ПИЕО)
            
            
            
               — Газопреносна връзка между Бивша югославска република Македония и Косово*
                  1
               , Албания и Сърбия 
            
            
               — Инфраструктурен газопровод Бивша югославска република Македония — граница с Албания 
            
            
               — Междусистемен газопровод Сърбия — Бивша югославска република Македония, отсечка на територията на Сърбия 
            
            
               — Междусистемен газопровод Сърбия — Черна гора (включително Косово*
                  2
               ), отсечка Ниш (Долевац) — Прищина 
            
            
               — Газопровод Албания — Косово*
                  3
                (ALKOGAP)
            
            
               — Газопреносна връзка Сърбия — България, отсечка на сръбска територия (статут на ПОИ за целия междусистемен газопровод)*
                  4
                
            
            
               — Частта в Бивша югославска република Македония от проекта TESLA* 
            
            
         
         
            
               Проекти от взаимен интерес (ПВИ) 
            
            
            
               — Газопреносна връзка BiH-HR (Slobodnica-Bosanski Brod-Zenica)
            
            
               — Газопреносна връзка BiH-HR (Licka Jesenica-Trzac-Bosanska Krupa)
            
            
               — Газопреносна връзка BiH-HR (Zagvozd-Posusje-Novi Travnik/ Ploce-Mostar-Sarajevo)
            
            
               — Междусистемна връзка на Бившата югославска република Македония с България и Гърция
            
            
               — Междусистемна връзка Сърбия—Румъния, сръбска отсечка
            
            
               — Газопреносна връзка Сърбия — Хърватия, сръбска отсечка 
            
            
               — Газопреносна връзка Полша — Украйна
            
            
               — Газопреносна връзка Унгария — Украйна, разработване на гарантиран капацитет
            
            
               — Йонийско-Адриатически тръбопровод (IAP)
            
            
               — EAGLE LNG и тръбопровод
            
            
            
               ЕЛЕКТРОЕНЕРГИЯ (12 проекта):
            
            
            
               Проекти от интерес за Енергийната общност (ПИЕО) 
            
            
            
               — Трансбалкански коридор Фаза 1 (Румъния, Сърбия, Черна гора, Босна и Херцеговина)*
            
            
               — Трансбалкански коридор Фаза 2, 400 kV, OHL Bajina Basta — Kraljevo 3 (Сърбия)
            
            
               — Трансбалкански коридор за електроенергия, мрежова отсечка в Черна гора
            
         
         
            
               — Междусистемна връзка 400 kV OHL Битоля (FYROM) — Елбасан (AL) 
            
            
               — Междусистемна връзка 400 kV OHL Скопие 5 (FYROM) — Ново косово* (KS)
            
            
            
               Проекти от взаимен интерес (ПВИ) 
            
            
            
               — Междусистемна връзка между Banja Luka (BA) и Lika (HR) с поддържащи вътрешни съоръжения
            
            
               — Междусистемна връзка между Balti (MD) и Suceava (RO)
            
            
               — Подстанция за ПТВН, преобразуваща пром. напр. в пром. напр., на въздушния електропрорповод 400 kV  Vulcanesti (MD) Isaccea (RO) и нов въздушен електропровод (MD)
            
            
               — Междусистемна връзка 400 kV с въздушен електропровод между Straseni (MD) и Iasi (RO) с Подстанция за ПТВН, преобразуваща пром. напр. в пром. напр., в Straseni (MD)
            
            
               — Асинхронно междусистемна връзка на системата ENTSO-E и украинската електроенергийна мрежа чрез въздушен електропровод 750 kV Khmelnytska АЕЦ (UA) — Rzeszow (PL), с ПТВН
            
            
               — Рехабилитация на междусистемна връзка, въздушен електропровод 400 kV, Mukacheve (UA) — V. Kapusany (SK)
            
            
               — Рехабилитация на междусистемна връзка, въздушен електропровод  750 kV Pivdennoukrainska NPP (UA) — Isaccea (RO) и модернизация на въздушен електропровод 400 kV Primorska (UA) — Isaccea (RO)
            
            
               Проекти за интелигентни електроенергийни мрежи (2 проекта)
            
            
               — Намаляване на загубите по мрежата (Бивша югославска република Македония)
            
            
               — Проект за интелигентен измервателен уред — Косово*
            
            
               — Оптимизация на потреблението, акумулиране на енергия и децентрализирани енергийни ресурси за по-добро функциониране на електроенергийната система на Република Сърбия
            
            
               НЕФТ (1 проект):
            
            
               — Изграждане на нефтопровода Brody-Adamowo
            
         
         
            
                  
                     (1)
                  Това название не засяга позициите по отношение на статута и е съобразено с Резолюция 1244 на Съвета за сигурност на ООН и становището на Международния съд относно обявяването на независимост от страна на Косово.
               
               
                  
                     (2)
                  ibidem
               
               
                  
                     (3)
                  ibidem
               
               
                  
                     (4)
                  Проектите, отбелязани с „*“ имат статут на проект от общ интерес (ПОИ) в Европейския съюз.